《赠吴琰代宣州》
元代·张昱

天风吹孤蓬，一去无留踪。或与回飙遇，犹希返故丛。

同饮南陵水，况是亲骨肉。相见无别辞，缕缕诉衷曲。

衷曲犹未伸，征车动行尘。屏营高堂上，尊酒聊具陈。

纫兰以为赠，此志良不薄。冀藏怀袖间，时用慰绵邈。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。